60 vuotta täyttävä meteorologi Juha Föhr käänsi selkänsä politiikalle: ”Asiat ovat huomattavan monisyisiä”
maanantai 02.07.2018 klo 9:43
Koko kansan tuntema Juha Föhr täyttää tiistaina 60 vuotta ja kertoo leipääntyneensä meteorologin työhön jo monta kertaa.
Juha Föhrille kieli on paljon enemmän kuin pelkkä kommunikaatioväline. Se on ajattelutapa, joka auttaa ymmärtämään ihmistä, kulttuuria ja historiaa. EMMI KORHONEN / LEHTIKUVA
- En voi tuulettaa aivojani ajattelemalla, että miten se kumpupilvi siellä kasvaa, meteorologi Juha Föhr sanoo.
Hän on viimeisen tunnin ajan kertonut polveilevasti opinnoistaan yliopistolla. On puhuttu germaanisesta filologiasta, eurooppalaisuudesta, uusien kielien oppimisesta ja kasvamisesta.
Föhr tuli tutuksi suomalaisille televisionkatsojille Yleisradion säämeteorologina 1990-luvulla. Tv-julkisuuden vuoksi uusien ihmisten kanssa jutustelu kääntyy yleensä aina säähän. Föhr kokee leimaantumisen säähän häiriötekijänä.
- Ihmiset haluaa, että sää on pureksittu mielellään yhdeksi sanaksi tai pariksi hassuksi numeroksi. Sehän jo osoittaa, että ei se sää oikeasti ole tärkeää, jos se riittää, Föhr sanoo.
Toisaalta Föhr mielellään opettaisi ja auttaisi ihmisiä näkemään sään sellaisena monimutkaisena ilmiönä kuin se oikeasti on. Tv-urallaan hän pyrki pedagogiseen otteeseen ja yleistajuistamaan tiedettä.
Nykyisin Forecalla työskentelevä Föhr kertoo leipääntyneensä meteorologin työhön jo monta kertaa. Työnsä hän kokee suorittavaksi liukuhihnatyöksi.
- Se on minulle helppoa, haasteet haen sitten muualta.
Utelias luonne
Juha Föhr on luonteeltaan utelias ja hän nauttii siitä flow-tilasta, jonka oppiessa voi saavuttaa.
Hänen gradunsa on juuri arvioitu, mutta ajatus valmistumisesta on hänestä jotenkin kummallinen. Aivan kuin ihminen lopettaisi kasvamisen ja kehittymisen siihen.
- Koen oppimisen elämän läpi menevänä asiana, Föhr sanoo.
Toisen kierroksen yliopisto-opinnoissaan Föhr aloitti vuonna 2002 opiskeltuaan ensin Eiran aikuislukiossa ranskaa, saksaa, italiaa ja espanjaa. Kielitaito katoaa, jos sitä ei pidä aktiivisena, niinpä Föhr hakeutui yliopistoon lukemaan kieliä.
Saksan, ranskan ja italian filologioiden aineopintojen lisäksi hän on tehnyt aineopinnot myös Euroopan alueiden ja kulttuurien tutkimuksesta, kulttuurien välisen vuorovaikutuksen sivuainekokonaisuuden sekä EU-opinnoista perusopinnot.
Föhrille kieli on paljon enemmän kuin pelkkä kommunikaatioväline. Se on ajattelutapa, joka auttaa ymmärtämään ihmistä, kulttuuria ja historiaa.
Föhrin rönsyilevässä puheessa toistuu ajatus kokonaisuuksien hahmottamisesta. Nippelitiedot eivät ole hänestä kovinkaan kiinnostavia.
Ei enää politiikkaan
Föhr kuvailee halunneensa kääntää maailmalle selkänsä. Tämä ei niinkään tarkoita tv-työn mukanaan tuomaa julkisuutta vaan hänen yhteiskunnallista aktiivisuuttaan.
Föhr on ollut Helsingissä vihreiden kaupunginvaltuutettuna sekä pyrkinyt Euroopan parlamenttiin.
Enää Föhr ei yritä olla itse mukana politiikassa. Monipuoluejärjestelmä ja demokratia ovat hänestä mitä tahansa yhtä puoluetta tärkeämpiä.
- En voi olla se henkilö, joka laittaa paikallislehteen ilmoituksen, että pannu kuumana koko päivän, tulkaa kuuntelemaan juttujani, Föhr nauraa.
Identiteetiltään tarkkailijaksi itseään kuvailevalle Föhrille on vieras ajatus lähteä omakohtaisella tunnetilaperusteella ottamaan kantaa mihinkään.
- Asiat ovat huomattavan monisyisiä ja niihin löytyy näkökulmia.
SATU HOTAKAINEN / STT
Viihdeuutiset - 0:09
Lintujen rakkaustarina puhuttaa somessa: ”Disney kuulolle!”
Fiidi - 19.07. 23:04
Pierce Brosnan viettää tänään hääpäiväänsä: ”Kiitos elämäni rakkaudelle”
Viihdeuutiset - 19.07. 22:28
Hollywood-tähti Amanda Seyfried Iltalehden haastattelussa: ”Äitiys muuttaa kaiken”
Viihdeuutiset - 19.07. 22:01
David Cassidyn jätti pojalleen kaiken - tytär ei saa mitään
Viihdeuutiset - 19.07. 21:15
He olivat maailman parhaiten tienanneet julkkikset viime vuonna - näyttelijöistä kärjessä George Clooney
Viihdeuutiset - 19.07. 20:39
Viihdeuutiset - 19.07. 20:07
MTV: Mervi Kallio työskenteli aiemmin luksuskoneen lentoemäntänä - paljastaa venäläispohattojen toiveet
Viihdeuutiset - 19.07. 19:28
Viihdeuutiset - 19.07. 18:45
Arkeologit tekivät pysäyttävän löydön Egyptissä - mystinen sarkofagi yhä avaamatta, sisällön uskotaan säilyneen koskemattomana
Fiidi - 19.07. 18:11
Muotisuunnittelija Katri Niskanen ja 14 vuotta häntä vanhempi Egotrippi-muusikko saivat tyttövauvan: ”Kotona köllötellään neiti kesäheinän kanssa”
Viihdeuutiset - 19.07. 17:47
Pentti Nässling, 84, teki taidetta Donald Trumpille - ”rauhanpiippu” on ensimmäinen valkoiseen taloon hyväksytty suomalaisen taiteilijan taideteos
Viihdeuutiset - 19.07. 17:21
Viihdeuutiset - 19.07. 16:44
Kuninkaalliset - 19.07. 16:00
Viihdeuutiset - 19.07. 15:29